CELEX: 32012D0819
Language: bg
Date: 2012-12-19 00:00:00
Title: 2012/819/ЕС, Евратом: Решение за изпълнение на Комисията от 19 декември 2012 година за отмяна на Решение 90/182/Евратом, ЕИО за разрешаване на Обединеното кралство да не отчита някои категории трансакции и да използва някои приблизителни разчети при изчисляването на базата за собствените ресурси от ДДС (нотифицирано под номер C(2012) 9556)

21.12.2012   
            
            
               BG
            
            
               Официален вестник на Европейския съюз
            
            
               L 352/62
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 19 декември 2012 година
   за отмяна на Решение 90/182/Евратом, ЕИО за разрешаване на Обединеното кралство да не отчита някои категории трансакции и да използва някои приблизителни разчети при изчисляването на базата за собствените ресурси от ДДС
   (нотифицирано под номер C(2012) 9556)
   (само текстът на английски език е автентичен)
   (2012/819/ЕС, Евратом)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Договора за създаване на Европейската общност за атомна енергия,
   като взе предвид Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (1), и по-специално член 13 от него,
   като има предвид, че:
   
               (1)
            
            
               В съответствие с член 371 от Директива 2006/112/ЕО на Съвета от 28 ноември 2006 г. относно общата система на данъка върху добавената стойност (2) държавите членки, които на 1 януари 1978 г. са освободили от данък сделките, изброени в приложение Х, част Б, могат да продължават да освобождават от данък тези сделки в съответствие с условията, прилагани от съответните държави членки на тази дата; тези трансакции трябва да бъдат отчетени при определянето на базата за собствените ресурси от ДДС.
            
         
               (2)
            
            
               В случая на Обединеното кралство Комисията, въз основа на Регламент (ЕИО, Евратом) № 1553/89, прие Решение 90/182/Евратом, ЕИО (3) относно разрешаване на Обединеното кралство, считано от 1 януари 1989 г., да не отчита някои категории трансакции и да използва някои приблизителни разчети при изчисляването на базата за собствените ресурси от ДДС.
            
         
               (3)
            
            
               Комисията прикани Обединеното кралство да провери дали тези разрешения, предоставени на Обединеното кралство без изрично ограничение във времето, все още са необходими и да потвърди това на Комисията; Обединеното кралство потвърди, че разрешението да се използват приблизителни разчети по отношение на трансакциите, посочени в част Б, точка 7 от приложение X към Директива 2006/112/ЕО, вече не е необходимо вследствие на промените в методологията.
            
         
               (4)
            
            
               В интерес на яснотата и прозрачността на правилата на Съюза разпоредбите, които са остарели или са престанали да действат, следва да бъдат отменени.
            
         
               (5)
            
            
               Мерките, предвидени в настоящото решение, са в съответствие със становището на Консултативния комитет по собствените ресурси,
            
         ПРИЕ НАСТОЯЩОТО РЕШЕНИЕ:
   Член 1
   Решение 90/182/Евратом, ЕИО се отменя.
   Член 2
   Адресат на настоящото решение е Обединеното кралство Великобритания и Северна Ирландия.
   
      Съставено в Брюксел на 19 декември 2012 година.
      
         
            За Комисията
         
         Janusz LEWANDOWSKI
         
            Член на Комисията
         
      
   
   
      (1)  ОВ L 155, 7.6.1989 г., стр. 9.
   
      (2)  ОВ L 347, 11.12.2006 г., стр. 1.
   
      (3)  ОВ L 99, 19.4.1990 г., стр. 33.